
LAADUN- JA POTILASTURVALLISUUDEN TÄYTÄNTÖÖNPANON SUUNNITELMA
Mallipohja organisaatiokohtaisten suunnitelmien kehittämiseen


YLEISTÄ

Terveydenhuoltolain mukaan terveydenhuollon toimintayksikön on laadittava suunnitelma laadunhallinnasta ja potilasturvallisuuden täytäntöönpanosta. Tämän dokumentin tarkoituksena on tukea toimintayksiköitä suunnitelman laatimisessa antamalla selkeän esimerkin suunnitelman rakenteesta ja siinä määriteltävistä asioista. Suunnitelmassa kuvatut asiat perustuvat terveydenhuoltolain asetuksessa määriteltyihin vaatimuksiin sekä niiden täytäntöönpanosta annettuihin ohjeisiin (kts. alla).

Suunnitelman rakenteessa on hyvä selkeästi erottaa toisistaan kolme eri tavoitteita palvelevaa kokonaisuutta:
Laatu- ja potilasturvallisuuspolitiikka, jossa määritellään organisaation tahtotila laadun ja potilasturvallisuuden edistämiseen, sekä sitä tukevat periaatteet, arvot ja tavoitteet. Politiikan tulisi selvästi ilmaista johdon sitoutuminen laadun ja potilasturvallisuuden edistämiseen. 
Johtamisjärjestelmä, jossa kuvataan ladun ja potilasturvallisuuden vastuuhenkilöorganisaatio sekä laadun ja potilasturvallisuuden hallinnan keskeiset prosessit. Johtamisjärjestelmä tukee politiikan toteuttamista seuraamalla arvioimalla toiminnan laatua sekä keräämällä potilasturvallisuustietoa ja kehittämällä toimintaa siihen perustuen.
Toimintaohjeet, jotka kattavat kaiken laadukkaan ja potilasturvallisen palvelun tuottamista tukevan ohjeistuksen prosessi- ja hoitoketjukuvauksista yksityiskohtaisiin toimenpideohjeisiin. Suunnitelmassa tulisi huomioida myös sen ulkopuolelle jäävä ohjeistus (esim. valmiussuunnitelma), joka on osa laadun ja potilasturvallisuuden hallintaa, mutta ei välttämättä sisälly varsinaiseen laatu- ja potilasturvallisuussuunnitelman rakenteeseen.

Vaikka vaatimus suunnitelmaan sisällytettävistä asioista on kaikille toimintayksiköille sama, tulee jokaisen organisaation pohtia oman toimintansa kannalta millä tavoin vaadittavat laadun ja potilasturvallisuuden hallinnan periaatteet ja menettelytavat käytännössä organisoidaan kyseisessä toiminnassa. Suunnitelman koostamisen lähtökohta on määritellä millä tavoin organisaatio toimii täyttääkseen vähintään lain asettamat vaatimukset.

Esimerkkinä olevassa suunnitelmassa on otsikoiden alla oleviin tietolaatikoihin pyritty avaamaan kunkin sisältökohdan osalta mitä sen kohdalla tulisi kuvata. Samassa yhteydessä on kursivoidulla tekstillä esitetty lähdeaineistona käytetyissä oppaissa esitetyt vaatimukset suunnitelman sisällölle.

LAATU- JA POTILASTURVALLISUUSPOLITIIKKA

	”Organisaation strategia suorituskyvyn parantamiseksi on selvästi määritelty ja ymmärretty niin, että henkilöstö osaa kuvata ryhmänsä ja organisaationsa tavoitteet sekä mitä siltä odotetaan tavoitteiden asettamisessa ja saavuttamisessa.” (Terveydenhuollon laatuopas, 2011)

”Suunnitelmassa on sovittava laadukasta ja turvallista toimintaa tukevat henkilöstöjohtamisen periaatteet ja käytännöt sekä avointa turvallisuuskulttuuria tukevat arvot ja menettelytavat.” (Stm:n asetus 1 § 1 momentti 2) 

Suunnitelmassa voidaan kuvata organisaation laatu- ja potilasturvallisuuspolitiikka, jonka tavoitteena on tuoda selkeästi esiin organisaation tahtotila laadun ja potilasturvallisuuden edistämiseen, sekä sitä tukevat periaatteet, arvot ja tavoitteet. 

”Turvallisuuspolitiikka” on tyypillinen tapa ilmaista johdon sitoutuminen turvallisuuden edistämiseen. Potilasturvallisuuspolitiikassa tulisi kuvata terveydenhuoltolain asetuksen edellyttämät potilasturvallisuuden edistämisen periaatteet ja niihin liittyvät tavoitteet, joihin organisaatiossa sitoudutaan. 

	Laatu ja potilasturvallisuussuunnitelman pitäisi vastata kysymykseen:
Miten laatu ja potilasturvallisuus kytkeytyy organisaation johtamistoimintaan?
 
Tässä osassa voidaan kuvata yleisesti miten organisaation johtamisjärjestelmä toimii, mitkä ovat sen keskeiset toimielimet sekä antaa kokonaiskuva siitä, miten laadun ja potilasturvallisuuden hallinta sisältyy organisaation normaaleihin johtamisprosesseihin  ja käytäntöihin. 

Suunnitelmassa tulisi kuvata vastuut organisaation eri tasoilla.

“Laadunhallintasuunnitelmassa määritellään sekä johdon että henkilöstön vastuut toiminnan laadusta.” (Terveydenhuollon laatuopas, 2011)

 ”Laatutyössä vastuut voivat porrastua seuraavasti: 
· johto: suunnittelu, seuranta, toimintalinjaukset ja resurssit 
· keskijohto: toiminnan sujuvuus, seuranta ja kehittäminen 
· työntekijät: toteuttaminen, seuranta ja kehittäminen. ”
(Terveydenhuollon laatuopas, 2011)

	”Potilasturvallisuuden vastuuhenkilöt ja toimijat on sovittu.” ”Vastuuhenkilöiden toimen- ja tehtävänkuvat on kirjattu.” (Potilasturvallisuusopas, 2011)

Tässä osassa kuvataan selkeästi potilasturvallisuuden vastuuhenkilöt ja heidän tehtävänsä sisältäen:
· viranhaltijat
· asiantuntijat
· työryhmät
· mahdolliset ulkopuoliset sidosryhmät

Tyypillisesti viranhaltijoita, joilla on potilasturvallisuuteen liittyviä vastuita ovat ylin johto, ylilääkärit ja ylihoitajat, hoitolinjojen vastuuhenkilöt, osaston hoitajat, sekä hallinnollisissa tehtävissä toimivat.

Tyypillisiä asiantuntijatehtäviä ovat potilasturvallisuus- tai laatupäällikkö, potilasturvallisuuskoordinaattorit tai –vastaavat, lääkehoitovastaavat, tms. Vaikka asiantuntijoiden nimikkeessä usein käytetään ”vastaava” nimitystä, on linjaorganisaatioiden esimiehillä aina varsinainen vastuu toiminnasta. 

Potilasturvallisuuteen liittyviä työryhmiä voivat olla esimerkiksi potilasturvallisuuden ohjausryhmä tai potilasturvallisuusneuvosto, tulosyksikkökohtaiset potilasturvallisuusryhmät, lääkehoidon tai muiden erityisalueiden työryhmät, alueellisesta yhteistyöstä vastaava ryhmä.

Asiantuntijoiden ja työryhmien tehtäviä voivat olla muun muassa seuraavat: 
· Tukea ylintä johtoa potilasturvallisuuteen liittyvässä päätöksenteossa
· Kehittämällä ja ylläpitämällä potilasturvallisuusjärjestelmää
· Tekemällä potilasturvallisuuden suosituksia
· Tukea linjaorganisaation esimiehiä
· Arvioimalla riskejä ja auttamalla valitsemaan parhaat tavat hallita niitä
· Tiedottamalla potilasturvallisuuteen liittyvistä asioista
· Ylläpitää tiedonhankinnan menettelyjä, kuten
· Vaaratapahtumien raportointi
· Vaaratapahtumien käsittely ja tutkinta
· Haittatapahtumien seuranta (GTT) 
· Analysoida potilasturvallisuuden seurantatietoja
· Tilastolliset analyysit järjestelmien avulla
· Tapahtumien laadullinen arviointi
· Tuottaa raportteja ja yhteenvetoja


Kiinnitä erityisesti huomiota seuraaviin asioihin:
· Johtoryhmän vastuu ja tehtävät potilasturvallisuuden edistämisessä on määritelty (toiminta- ja taloussuunnittelu) Potilasturvallisuuden kokonaisvastuuseen on määritelty selkeästi yksi henkilö, joka kuuluu ylimpään johtoon (esim. johtajaylilääkäri)
· Linjaorganisaation johdon ja heidän toimintaansa tukevan asiantuntijaverkoston vastuut ja yhteistyö on selkeä. Linjaorganisaatiolla tulee selkeästi olla päätös- ja toimeenpanovastuu.
· Organisaation toimijoiden välinen yhteistyö on myös kuvattu selkeästi (esim. 

	”Potilasturvallisuuden edistämisen resursointi on kirjattu toiminta- ja taloussuunnitelmiin.”
”Potilasturvallisuuden edistämisen toimenpiteet ja vaikutukset on kirjattu toimintakertomuksiin.”
(Potilasturvallisuusopas, 2011)

“Laadunhallinta kirjataan organisaation vuosittaisiin toiminta- ja taloussuunnitelmiin 
sekä -kertomuksiin (resursointi, toimenpiteet ja vaikutukset).” (Terveydenhuollon laatuopas, 2011)

Suunnitelman pitäisi vastata kysymykseen:
Miten laatu ja potilasturvallisuus huomioidaan organisaation vuosittaisessa toiminta- ja taloussuunnittelussa?

Esimerkkejä asioista, jotka potilasturvallisuussuunnitelmassa voidaan kuvata:

· Miten johdolle raportoidaan laadusta ja potilasturvallisuudesta (informaatiolähteet, raportointijakso ja –tapa, käsittelyfoorumit)
· Miten laadun ja potilasturvallisuuden hallinnan resursointi varmistetaan (budjetti, henkilöstöresurssit)
· Miten johto ohjaa laadun ja potilasturvallisuuden kehittämistä (toimintalinjaukset)
· Miten laatuun ja potilasturvallisuuteen resursoinnin vaikuttavuutta arvioidaan (indikaattorit, seurantamenettely)
· Miten toimintasuunnittelussa huomioidaan palvelujen tarpeenmukainen saatavuus

	”Laadukasta ja turvallista toimintaa tukevat henkilöstöjohtamisen periaatteet ja käytännöt on sovittu.” (Potilasturvallisuusopas, 2011)

“Henkilöstöjohtamiseen kuuluu turvallisen ja laadukkaan toiminnan edellyttämän henkilöstömäärän ja -rakenteen, riittävän osaamisen ja tarkoituksenmukaisen työnjaon sekä työskentelyolosuhteiden varmistaminen. Osaamisen kehittämistä kannustetaan. Henkilöstön tyytyväisyyttä ja johtajien toimintaa mitataan vuosittain. “ (Terveydenhuollon laatuopas, 2011)

Suunnitelman pitäisi vastata kysymykseen:
Miten organisaatiossa varmistetaan turvallisen ja laadukkaan hoidon edellyttämät henkilöstöresurssit, osaaminen ja työolosuhteet?

Esimerkkejä asioista, jotka potilasturvallisuussuunnitelmassa voidaan kuvata
Määrittelyperuste riittävälle henkilöstömäärälle? (tavoitetaso, resursointiperuste)
Miten arvioidaan sitä, onko asetettu resurssitavoite oikea (palautekanavat)
Miten riittävät resurssit varmistetaan? (rekrytointipolitiikka)
Miten seurataan resurssitavoitteiden täyttymistä? (mittarit)
Miten työtyytyväisyyttä seurataan (seurantamenettely ja tulosten hyödyntäminen)
Miten potilasturvallisuuskulttuuria seurataan ja arvioidaan (seurantamenettely ja tulosten hyödyntäminen)

”Osaaminen, jota esimiehet tarvitsevat johtaakseen ja kehittääkseen henkilöstöä tehokkaasti, on selvästi määritelty ja ymmärretty. ” (Terveydenhuollon laatuopas, 2011)

Suunnitelmassa tulisi lisäksi määritellä esimiehiltä vaadittava osaaminen yllä olevan mukaan. Tämä voidaan kuvata myös esimerkiksi suunnitelman koulutusta koskevassa osuudessa.


”Organisaatiossa seurataan potilasturvallisuuskulttuuria.” (Potilasturvallisuusopas, 2011)

Henkilöstöjohtamisessa tulisi pohtia myös sitä, miten laadun ja potilasturvallisuuden edistämiseen kannustetaan, sekä millä tavoin tuetaan potilasturvallisuuskulttuurin edistämistä. Suomalaisessa potilasturvallisuusstrategiassa sosiaali- ja terveydenhuollon turvallisuuskulttuuri on määritelty yksilöiden ja yhteisön tavaksi toimia siten, että potilaiden saaman hoidon turvallisuus varmistetaan. Potilasturvallisuuskulttuuri sisältää potilaiden turvallista hoitoa edistävän systemaattisen toimintatavan sekä sitä tukevan johtamisen, arvot ja asenteet. Potilasturvallisuuskulttuuriin kuuluu riskien arviointi, ehkäisevät ja korjaavat toimenpiteet sekä toiminnan jatkuva kehittäminen. (Potilasturvallisuusstrategia, 2011)

Organisaatiossa tulisi olla menettelytapa, jolla seurataan potilasturvallisuuskulttuuria. Potilasturvallisuussuunnitelmassa tulisi kuvata tapa seurata ja arvioida potilasturvallisuuskulttuuria ja kehittää toimintaa systemaattisesti seurantatietoon perustuen.


”Tavat käsitellä haittatapahtumia työyhteisössä on sovittu.” (Potilasturvallisuusopas, 2011)

Keskeinen osa henkilöstöjohtamista on myös tarvittavan tuen järjestäminen henkilöstölle haittatapahtuman sattuessa. Tähän liittyen suunnitelmassa tulisi kuvata selkeästi miten haittatapahtumat käsitellään niistä yli pääsemiseksi ja työkyvyn ylläpitämiseksi tai palauttamiseksi. Tyypillisiä tapoja ovat defusing ja debriefing käytännöt.

	”Suunnitelmassa on käsiteltävä ainakin toimintayksikön fyysinen ympäristö,.., terveydenhuollon laitteet ja tarvikkeet, tietojärjestelmät..” (Stm:n asetus 1 § 2 momentti)

”Potilasturvallisuussuunnitelmaa laadittaessa on tärkeää ottaa huomioon myös terveydenhuollontoimintayksikön fyysisen ympäristön mahdolliset riskit potilasturvallisuudelle. ” (Potilasturvallisuusopas, 2011)

”Kaikkien alueiden osalta kirjataan toimintasuunnitelma, seuranta ja vastuuhenkilöt, joita voivat olla muutkin kuin terveyden huollon ammattihenkilöt, mm. eriosa-alueiden asiantuntijat ja esimiehet.” (Potilasturvallisuusopas, 2011)

Keskeinen osa potilasturvallisuuden edistämistä on toimintaympäristön teknisten resurssien, kuten työtilojen, laitteiden ja tietojärjestelmien kehittäminen. Suunnitelmassa tulisi kuvata miten potilasturvallisuus huomioidaan:
Työympäristön suunnittelussa
Laite- ja tarvikehankinnoissa
Tietojärjestelmien kehittämisessä

Suunnitelman pitäisi vastata kysymykseen:
Miten organisaatiossa varmistetaan turvallisen ja laadukkaan hoidon edellyttämät tekniset resurssit ja huomioidaan potilasturvallisuusriskit niihin liittyvässä muutostenhallinnassa?

Laatu- ja potilasturvallisuussuunnitelma voi esimerkiksi ohjeistaa riskien arviointiin osana hankintatoimintaa sekä linjata uusien laitteiden käyttöönoton periaatteita potilasturvallisuuden näkökulmasta. Näin potilasturvallisuus saadaan osaksi normaalia teknisten resurssien ylläpito ja kehittämistoimintaa.

	”Mahdollisten ostopalvelujen potilasturvallisuudesta on sovittu.” (Potilasturvallisuusopas, 2011)

Mikäli organisaatiolla on merkittävää alihankinta- tai ostopalvelutoimintaa, tulisi suunnitelmassa kuvata millä tavoin laatu ja potilasturvallisuus varmistetaan tällaisia palveluja käytettäessä.

	Tämä osuus on varattu erillisen laatujärjestelmän kuvaukseen. Laadunhallintatyön toteuttaminen sisältäen laatujärjestelmän kuvauksen sekä siihen liittyvät vastuut ja prosessit tulee erikseen kuvata vain niissä organisaatioissa, joilla on sertifioitu laatujärjestelmä.

Systemaattinen toiminnan laadun seuranta arviointi on kuitenkin Terveydenhuoltolain asetuksessa asetettu perusvaatimus jokaiselle terveydenhuollon toimintayksikölle. Sen tavoitteena on tunnistaa ennakoiden hoidon laatuun vaikuttavat ongelmat ja tehdä korjaavia toimia asetettujen laatuvaatimusten saavuttamiseksi. Näissä tapauksissa erillisten laadunhallintaprosessien kuvaaminen ei ole välttämätöntä, vaan laadunvalvonnassa voidaan tukeutua suunnitelmassa muutoin kuvattaviin toiminnan seuranta- ja arviointikäytäntöihin. On kuitenkin hyvä ymmärtää että potilasturvallisuustyön tavoitteena on varmistaa ettei hoidosta synny potilaalle tarpeetonta estettävissä olevaa haittaa, mutta laatutyön tavoitteena on pyrkimys jatkuvaan hoitotulosten ja toiminnallisten tulosten parantamiseen.




[bookmark: _Toc184355939]2.1 Laadunhallintatyön toteuttaminen 

	Laadunhallintatyöhön sisältyvät organisaation seuranta ja valvontakäytännöt laatuongelmien ennakoimiseksi. 

Tyypillisiä laadunhallintatyöhön liittyviä menettelyjä ovat:
· itsearvioinnit
· sisäiset auditoinnit
· ulkoiset auditoinnit

	Osana laadunhallinnan osuutta tulisi kuvata myös se, miten laatujärjestelmän toimintaa seurataan ja arvioidaan. Tähän liittyviä käytäntöjä voivat olla mm.:
· laaturaportit johdolle (sisältäen osuuden laadunhallintatyön toteutumisesta)
· organisaation ulkopuolinen laatukontrolli (sertifioinnit) tai viranomaisvalvonta

	”Suunnitelmassa on sovittava turvallisuus- ja laatuongelmien ennakoimisesta sekä turvallisuusriskien tunnistamisesta ja hallinnasta.” (Stm:n asetus 1 § 1 momentti 7)

“Erilaisten turvallisuus- ja laatuongelmien ennakoiminen sekä turvallisuusriskien tunnistaminen, ehkäisy ja hallinta ovat ennakoivaa riskienhallintaa kuten myös laadun seuranta ja omavalvonta. “ (Terveydenhuollon laatuopas, 2011)

“…edellyttää säännöllistä ja jatkuvaa mittareiden käyttöä ja saatujen tulosten arvioimista asetettuja tavoitteita vasten. Mittaustulosten perusteella suunnitellaan tarvittaessa korjaavia toimenpiteitä. Niiden toteuttamista ja vaikutuksia arvioidaan suunnitellusti.” (Terveydenhuollon laatuopas, 2011)

Suunnitelman pitäisi vastata kysymykseen:
Miten organisaatiossa seurataan hoidon laatua ja turvallisuutta? 

Esimerkkejä asioista, jotka potilasturvallisuussuunnitelmassa voidaan kuvata:
· Organisaatiossa käytettävät laatumittarit (indikaattorit, seurantamenettely) 
· Organisaatiossa käytettävät potilasturvallisuusmittarit
· Miten indikaattoritietoa säännöllisesti käsitellään (seurantajakso, vastuut)
· Millä tavoin indikaattoritietoa hyödynnetään toiminnan kehittämisessä (päätöksentekoprosessi)

	”Suunnitelmaan sisältyvät organisaation menettelytavat kokonaisvaltaiseen turvallisuus- ja laatuongelmien 
ennakoimiseen, tunnistamiseen, ehkäisyyn ja hallintaan.” (Potilasturvallisuusopas, 2011)

Suunnitelman pitäisi vastata kysymykseen:
Miten organisaatiossa pyritään tunnistamaan ja arvioimaan potilasturvallisuusriskejä? 

Esimerkkejä asioista, jotka potilasturvallisuussuunnitelmassa voidaan kuvata:
· Miten yksittäisten tapahtumien esiin nostamat riskit arvioidaan ja käsitellään
· Miten riskejä arvioidaan säännöllisesti osana toiminnan kehittämistä (esim. säännölliset riskianalyysit)
· Miten riskejä arvioidaan osana muutosten hallintaa (riskianalyysi osana muutosten suunnittelua)
· Mitä näkökulmia riskien arvioinnissa huomioidaan (riskikategoriat tai -luokat arvioinnin tueksi)




[bookmark: _Toc184355944]3.3 Riskien hallinta

	”Turvallisuusongelmien ennakoimisesta ja turvallisuusriskien tunnistamisesta ja hallinnasta sekä  
dokumentoinnista on sovittu. ” (Potilasturvallisuusopas, 2011)

”Työympäristöä, prosesseja, toimintatapoja ja ohjeita kehitetään riskien arviointiin perustuen.” (Potilasturvallisuusopas, 2011)

Riskien hallinta edellyttää selkeää prosessia, jonka mukaan organisaatiossa järjestelmällisesti arvioidaan riskejä ja päätetään riittävästä varautumista haitallisten poikkeamien ehkäisemiseksi.

Suunnitelman pitäisi vastata kysymykseen:
Miten riskien hallinta toteutetaan? 

Esimerkkejä asioista, jotka potilasturvallisuussuunnitelmassa voidaan kuvata:
· Miten riskitietoa käytetään toiminnan kehittämisessä
· Ketkä vastaavat päätöksistä riskien hyväksymisen tai korjaavien toimien osalta
· Mitä tyypillisiä riskejä toiminnassa on tunnistettavissa ja miten niiden hallinta varmistetaan (usein kytkeytyy erillisiin menettelytapaohjeisiin)




[bookmark: _Toc184355945]3.4 Muutosten hallinta


	Muutosten hallinta on keskeinen osa organisaation riskien hallintaa. Suunnitelmassa voidaan erikseen tuoda tämä esille ja linjata periaatteet sekä kuvata menettelytavat, joilla potilasturvallisuusriskien hallinta muutosten toteuttamisessa varmistetaan.

Esimerkkejä asioista, jotka potilasturvallisuussuunnitelmassa voidaan kuvata:
· Mitkä muutokset edellyttävät formaalia riskianalyysia
· Mitä näkökulmia muutostilanteiden riskien hallinnassa tulisi huomioida (esim. tietojärjestelmämuutoksissa yhteensopivuus muiden järjestelmien kanssa tai käytettävyys työprosessin kannalta)





[bookmark: _Toc184355946]4. Raportointi ja ilmoitusjärjestelmät
	”Suunnitelmassa on sovittava vaara- ja haittatapahtumien tunnistaminen ja raportointi, haittatapahtumien ilmoittaminen hoitoilmoitusjärjestelmään ja muiden säädösten edellyttämä raportointi ja korjaavia toimenpiteitä koskevat menettelytavat.” (Stm:n asetus 1 § 1 momentti 8) 

”Suunnitelmassa on sovittu vaara- ja haittatapahtumien tunnistamis- ja raportointitavoista. ” (Potilasturvallisuusopas, 2011)

Suunnitelman tulisi vastata kysymykseen:
Mitä palautekanavia (raportointijärjestelmiä) henkilöstöllä ja potilailla on laatu- ja potilasturvallisuuspoikkeamista ilmoittamiseen ja miten ne käsitellään organisaatiossa toiminnan kehittämiseksi?

Tyypillisiä palautekanavia ovat mm.:
· potilaslakiin ja potilasvahinkolakiin perustuvat ilmoittamismenettelyt (muistutukset ja kantelut)
· Hoitoilmoitusjärjestelmä (HILMO)
· Implanttirekisteri-ilmoitukset
· Sairaalainfektiot (Siro-ohjelma), tartuntatauti-ilmoitukset
· Ruoka- ja vesivälitteisten epidemioiden epäilyilmoitusjärjestelmä
· Lääkkeiden ja rokotusten haittavaikutusilmoitukset
· Ilmoitukset lääkinnällisten laitteiden aiheuttamista vaaratapahtumista
· Säteilyvahingot ja verensiirtohaitat
· Vapaaehtoinen vaaratapahtumien raportointi
 




[bookmark: _Toc184355947]4.1 Potilaslakiin ja potilasvahinkolakiin perustuvat ilmoitukset
 
	Suunnitelmassa tulee kuvata millä tavalla organisaatiossa käsitellään potilaslakiin ja potilasvahinkolakiin perustuvia ilmoituksia. Erityistä huomiota tulisi kiinnittää siihen miten niistä opitaan ja miten organisaatio kehittää toimintaansa saadun tiedon perusteella.

Esimerkkejä asioista, jotka potilasturvallisuussuunnitelmassa voidaan kuvata:
· Muistutusten ja kanteluiden käsittely
· Potilasvahinkoilmoitusten käsittely




[bookmark: _Toc184355948]4.2 Potilaiden vaaratapahtumailmoitukset

	”On sovittu menettelytavat, joilla  potilaat ja heidän läheisensä voivat antaa palautetta potilasturvallisuuden puutteista. ” (Potilasturvallisuusopas, 2011)  


Potilaalle ja omaiselle tulisi myös olla mahdollista tehdä vaaratapahtumailmoitus tai vastaava ilmoitus potilasturvallisuudessa havaituista puutteista. Suunnitelmassa voidaan kuvata miten potilaat voivat tehdä ilmoituksia ja miten ilmoitukset käsitellään ja miten niistä opitaan. Kyseessä voi olla erillinen menettelytapa tai palautteen antamiseen voidaan ohjata yleisen asiakaspalautejärjestelmän kautta.

Suunnitelmassa voidaan kuvata:
· miten potilailla ja omaisilla on mahdollista ilmoittaa hoidossa havaitsemistaan potilasturvallisuuspuutteista (ilmoitusmenettely)
· Miten ilmoitukset käsitellään (prosessi ja vastuut)
· Miten potilaat ja omaiset saavat tiedon mahdollisuudesta antaa palautetta (esim. tiedotteet tai henkilökohtainen ohjaus poikkeaman sattuessa)





[bookmark: _Toc184355949]4.3 Hoitoilmoitustietokanta

	”Haittatapahtumien raportoinnista ja ilmoittamisesta hoitoilmoitusjärjestelmään (Hilmo) on huolehdittu.” (Potilasturvallisuusopas, 2011)

Suunnitelmassa tulisi kuvata  miten terveyshaittaan johtavista haittatapahtumista ilmoitetaan sairaaloiden hoitoilmoitus-järjestelmään (HILMO), miten ilmoitukset käsitellään ja miten toimintaa kehitetään tiedon perusteella.





[bookmark: _Toc184355950]4.4 Sairaalainfektioiden seuranta

	”muiden säädösten edellyttämästä raportoinnista on huolehdittu.” (Potilasturvallisuusopas, 2011)

Sairaalainfektioiden seurannalla tarkoitetaan järjestelmällistä ja jatkuvaa tietojen keruuta tauti-tapauksista, niiden analyysiä ja johtopäätösten tekoa. Suunnitelmassa kuvataan miten infektiotiedot kerätään ja miten ilmoitus infektioista tehdään seurantajärjestelmään potilasta hoitavassa yksikössä. 





[bookmark: _Toc184355951]4.5 Laitteita ja tarvikkeita koskevat ilmoitukset

	”muiden säädösten edellyttämästä raportoinnista on huolehdittu.” (Potilasturvallisuusopas, 2011)

Suunnitelmassa tulisi kuvata miten kaikki laitteisiin ja tarvikkeisiin sekä niiden käyttöön liittyvät vaaratapahtumat ilmoitetaan, miten ilmoitukset käsitellään ja miten toimintaa kehitetään tiedon perusteella.





[bookmark: _Toc184355952]4.6 Vaaratapahtumien raportointi

	”On sovittu menettelytavat, joilla  toimintayksikössä opitaan vaaratapahtumista ja suoritetaan korjaavat toimenpiteet. ” (Potilasturvallisuusopas, 2011)  
 
Suunnitelmassa tulisi kuvata vapaaehtoinen vaaratapahtumien ilmoittamismenettely ja käsittely organisaatiossa.

Esimerkkejä asioista, jotka suunnitelmassa voidaan kuvata:
· linjaukset siitä minkälaisia tapahtumia vaaratapahtumien raportointijärjestelmään tulisi ilmoittaa
· Prosessi ilmoitusten käsittelylle (miten vaaratapahtumailmoitukset tehdään, miten ilmoitukset käsitellään, miten ilmoitukset käydään työyhteisössä läpi ja miten organisaatiossa laajemmin opitaan ilmoitetuista tapahtumista)
· Käsittelyn luottamuksellisuus ja syyllistämättömyyden periaate
· Vaaratapahtumien raportoinnin tavoitteet ja menettelyn merkitys potilasturvallisuuden kehittämisessä





[bookmark: _Toc184355953]4.7 Vakavien haittatapahtumien ilmoittaminen ja käsittely

	”Organisaatiossa tulee olla erillinen menettelytapa vakavien haittatapahtumien ilmoittamiseen ja käsittelyyn.” (Potilasturvallisuusstrategia, 2009)

Vakavien haittatapahtumien käsittely vaatii erillisen menettelytapansa, joka on organisaatiossa selkeästi ohjeistettu ja tiedossa. Sen tavoitteena on varmistaa johdonmukainen menettelytapa tapahtumien käsittelyyn syyllistämättömästi ja systeemilähtöisesti.

Esimerkkejä asioista, jotka potilasturvallisuussuunnitelmassa voidaan kuvata:
· Vakavien haittatapahtumien ilmoittamismenettely
· Tapahtumien käsittelyprosessi ja sen tavoitteet
· Tapahtumien syiden selvittämisessä käytettävä analyysimenettely (esim. Root cause analysis)
· Organisaation oman selvitysprosessin suhde mahdollisiin viranomaisselvityksiin




[bookmark: _Toc184355954]5. Henkilöstön osallistuminen

	Vaatimuksia suunnitelmalle:
“Laadunhallintasuunnitelmaan kirjataan, miten tuetaan henkilökunnan laajaa ja monialaista 
osallistumista laadun kehittämiseen.” (Terveydenhuollon laatuopas, 2011)

“Lisäksi suunnitelmaan on sisällytettävä menettelytavat, joilla henkilöstö saa palautetta 
oman toimintansa laadusta.” (Terveydenhuollon laatuopas, 2011)

”On sovittu menettelytavat, joiden mukaan henkilökunta osallistuu  moniammatilliseen potilasturvallisuuden kehittämiseen.” (Potilasturvallisuusopas, 2011)   

Esimerkkejä asioista, jotka potilasturvallisuussuunnitelmassa voidaan kuvata:
· Miten henkilöstö voi antaa palautetta havaituista laatupoikkeamista? (raportointikäytäntö)
· Miten laatupoikkeamiin puututaan (seuranta, käsittely, korjaavat toimet)
· Miten henkilöstö voi antaa kehittämisehdotuksia laadun parantamiseksi (palautekanavat, käsittelyprosessi)
· Miten henkilöstö saa seurantatietoa hoidon laadun kehityksestä (informaatiolähteet, viestintäkanavat

Henkilöstön osallistuminen voi kattaa esimerkiksi alla mainitut tiedotus, henkilöstökokous- ja ohjaus- ja palautekäytännöt.




[bookmark: _Toc184355955]5.1 Tiedotus

	Suunnitelmassa voidaan kuvata millä tavoin henkilöstölle jaetaan tietoa potilasturvallisuudesta.

Tyypillisiä menettelytapoja ovat:
· Potilasturvallisuustiedotteet
· potilasturvallisuussivustot intra- ja internetissä
· Organisaation ulkopuolelta tulevan tiedon jakaminen (esim. valtakunnalliset suositukset)





[bookmark: _Toc184355956]5.2 Työpaikkakokoukset ja henkilöstökeskustelut

	Suunnitelmassa voidaan kuvata millä tavoin laatu- ja potilasturvallisuusasioita käsitellään henkilöstön kanssa säännöllisesti esim. työpaikkakokouksissa ja henkilöstökeskusteluissa

Esimerkkejä asioista, jotka potilasturvallisuussuunnitelmassa voidaan kuvata:
· Miten henkilöstökokouksissa käsitellään säännöllisesti laatu- ja potilasturvallisuuskysymyksiä





[bookmark: _Toc184355957]5.3 Ohjaus- ja palaute

	”On sovittu menettelytavat, joilla henkilöstö saa palautetta tukemaan oppimista ja oman toimintansa  kehittämistä.” (Potilasturvallisuusopas, 2011)    

Suunnitelmassa tulisi kuvata millä tavoin henkilöstö saa palautetta toiminnastaan ja ohjausta turvallisen hoidon toteuttamiseen. 

Tyypillisiä menettelytapoja ovat:
· Esimiestoiminta yleisesti (henkilö- tai ryhmäkohtainen palaute)
· Kehityskeskustelut
· Muu toimintayksikön sisäinen tiedottaminen ja ohjaus









[bookmark: _Toc184355958]6. Perehdyttäminen ja koulutus

	”Suunnitelmaan on sisällytettävä laadukkaan toiminnan edellyttämä henkilöstön perehdyttäminen, henkilöstön laatuosaamisen ylläpito ja kehittäminen sekä moniammatillisen yhteistyön edistäminen.” (Terveydenhuollon laatuopas, 2011)

Tässä osassa voidaan kuvata laatu- ja potilasturvallisuuskoulutuksen järjestäminen, henkilöstön perehdyttäminen, sekä toimipaikka- ja täydennyskoulutuksen järjestäminen.

Mikäli henkilöstökoulutus on kuvattu organisaation muussa dokumentaatiossa, voidaan tässä yhteydessä rajoittua kuvaamaan miten laatu- ja potilasturvallisuus huomioidaan koulutus- ja perehdyttämistoiminnassa.




[bookmark: _Toc184355959]6.1 Laatu- ja potilasturvallisuuskoulutus

	Suunnitelmassa voidaan kuvata yleisesti mitä laatu- ja potilasturvallisuuskoulutus sisällöllisesti tarkoittaa. Lisäksi tulisi kuvata kenen vastuulla koulutuksen sisällön arviointi ja ylläpito on.

Laatu- ja potilasturvallisuuskoulutus voi jakaantua esimerkiksi:
· Yleisiin laatu- ja potilasturvallisuusaiheisiin
· Organisaatiokohtaisiin aiheisiin
· Yksikkö- tai osastotason aiheisiin.

Erilliset koulutussuunnitelmat voivat olla potilasturvallisuussuunnitelman liite.




[bookmark: _Toc184355960]6.2 Perehdytys

	
”On sovittu henkilöstön perehdyttämisestä, jota laadukas ja turvallinen toiminta edellyttää.” (Potilasturvallisuusopas, 2011)

”Henkilöstön kehittämistarpeet tunnistetaan sekä henkilö-, ryhmä- että organisaatiotasolla ja uudet työntekijät saavat riittävän perehdyttämisen tehtäväänsä.” (Terveydenhuollon laatuopas, 2011)

Esimerkkejä asioista, jotka potilasturvallisuussuunnitelmassa voidaan kuvata:
· Perehdytysohjelmat organisaatio-, yksikkö-, ja tehtävätasolla
· Miten riittävä perehdytys varmistetaan sekä uusille työntekijöille että sisäisissä siirroissa (perehdytysohjelmat, vastuut)
· Miten perehdytysohjelmien sisältöjä arvioidaan ja päivitetään (palautekanavat, seurantaprosessi)





[bookmark: _Toc184355961]6.3 Toimipaikka- ja täydennyskoulutus

	“Henkilöstön toimipaikka- ja täydennyskoulutussuunnitelmiin sisältyy vuosittain laatukoulutusta.“ (Terveydenhuollon laatuopas, 2011)

”Henkilöstön toimipaikka- ja täydennyskoulutustilaisuuksiin sisältyy säännöllisesti potilasturvallisuuskoulutusta.” 
”Opiskelijoiden ohjaukseen ja koulutukseen toimintayksikössä sisältyvät potilasturvallisuusasiat.” (Potilasturvallisuusopas, 2011)

Esimerkkejä asioista, jotka potilasturvallisuussuunnitelmassa voidaan kuvata:
· Miten laatu- ja potilasturvallisuustieto (vaaratapahtumatiedot, riskit, tms.) huomioidaan vuosittaisia henkilöstön koulutussuunnitelmia tehtäessä (koulutuksen suunnitteluprosessi)
· Miten koulutussuunnitelmat dokumentoidaan (dokumentointitapa, koostaminen, ylläpito)
· Henkilöstön vuosittaiset koulutussuunnitelmat (voi olla esim. vuosittain päivittyvä liite)
· Miten seurataan että koulutussuunnitelmia noudatetaan (esim. sisäinen auditointi)
· Miten koulutustavoitteiden saavuttamista arvioidaan (palautekanavat, arviointikäytännöt)
· Miten koulutustietoja ylläpidetään (koulutusrekisterit)





[bookmark: _Toc184355962]7. Potilaan ja läheisten osallistuminen

[bookmark: _Toc184355963]7.1 Tiedotus ja ohjaus

	“Potilas saa helposti tietoa terveysongelmistaan ja terveyspalveluista mm. verkosta ja puhelimitse. Terveydenhuollon toimintayksiköiden tiedotus ohjaa häntä oikeiden terveyspalvelujen piiriin hänen terveydentilansa sitä vaatiessa. “ (Terveydenhuollon laatuopas, 2011)

“Potilaan ohjauksessa, hoidossa ja kuntoutuksessa tulee ottaa huomioon hänen äidinkielensä, 
uskontonsa ja kulttuurinsa sekä yksilölliset tarpeensa ja perheolosuhteensa.” (Terveydenhuollon laatuopas, 2011)

”On sovittu tavat, joilla potilaille ja heidän läheisilleen tiedotetaan  potilasturvallisuussuunnitelmasta” (Potilasturvallisuusopas, 2011)

Suunnitelman tulisi vastata kysymykseen:
Miten potilaat saavat tietoa oman tarpeensa mukaisten terveyspalveluiden saatavuudesta ja potilasturvallisuudesta?

Esimerkkejä asioista, jotka potilasturvallisuussuunnitelmassa voidaan kuvata:
· Miten potilaat ja läheiset saavat tietoa palveluiden saatavuudesta (tiedotuskanavat)
· Miten potilaita ohjataan hakeutumaan oikeiden terveyspalveluiden piiriin (tiedotus, ohjaus- ja neuvontapalvelut)
· Miten varmistetaan potilaan yksilöllisten tarpeiden mukainen palvelujen saatavuus huomioiden muun muassa kieli- ja kulttuuritekijät
· Miten potilaille jaetaan tietoa potilasturvallisuudesta (esim. internet, tiedotteet tai huonetaulut)




[bookmark: _Toc184355964]7.2 Hoitosuunnitelma

	”Potilas saa riittävästi tietoa sairaudestaan voidakseen osallistua oman hoitosuunnitelmansa laadintaan ja sitoutua sen noudattamiseen. Hän kykenee saamiensa tietojen ja neuvonnan turvin noudattamaan hoito-ohjeita, käyttämään lääkkeitä ja apuvälineitä ja osallistumaan kuntoutukseensa.” (Terveydenhuollon laatuopas, 2011)

”Potilaalle laaditaan yhteistyössä  hänen kanssaan hoitosuunnitelma.” (Potilasturvallisuusopas, 2011)

Esimerkkejä asioista, jotka potilasturvallisuussuunnitelmassa voidaan kuvata:
· Miten potilaan hoito suunnitellaan (esim. ohjeistus hoitosuunnitelman laadintaan)
· Miten potilaan hoitoa ohjataan (esim. ohjeistus potilaan kotiuttamiseen)

Suunnitelman laatimiseksi tulisi pohtia, mitkä ovat potilaan hoidon keskeiset vaiheet ja millä tavoin toiminta niissä voidaan ohjeistaa





[bookmark: _Toc184355965]7.3 Asiakaspalautejärjestelmä


	“Suunnitelmassa määritellään menettelytavat, joita käyttäen potilas ja hänen läheisensä voivat 
antaa palautetta havaitsemistaan laatupuutteista ja saada niistä tarvittaessa selvityksen. “ (Terveydenhuollon laatuopas, 2011)

Esimerkkejä asioista, jotka potilasturvallisuussuunnitelmassa voidaan kuvata:
· Miten potilaat ja läheiset voivat antaa palautetta havaituista laatupoikkeamista? (palautekanava)
· Miten laatupoikkeamiin puututaan (seuranta, käsittely, korjaavat toimet)
· Miten potilaat ja läheiset voivat antaa kehittämisehdotuksia laadun parantamiseksi (palautekanavat, käsittelyprosessi)
· Miten potilaille ja läheisille varmistetaan mahdollisuus saada selvitys havaituista laatupoikkeamista (yhteyskanava, toimintamalli, vastuuhenkilö)





[bookmark: _Toc184355966]7.4 Haittatapahtumien käsittely

	”Suunnitelmassa on sovittava menettelytavat, joilla… potilaalle ja hänen läheiselleen annetaan tietoa ja tukea potilasta kohdanneen haittatapahtuman jälkeen. ” (Stm:n asetus 1 § 1 momentti 5) 

”On sovittu menettelytavat, joilla  potilaat ja heidän läheisensä saavat tietoa potilasta kohdanneesta  haittatapahtumasta. ” (Potilasturvallisuusopas, 2011)   

Suunnitelmassa tulisi vastata kysymykseen:
Miten haittatapahtumat käsitellään potilaan ja läheisten kanssa?

Esimerkkejä asioista, jotka potilasturvallisuussuunnitelmassa voidaan kuvata:
· Miten haittatapahtumat käsitellään potilaan ja omaisten kanssa (vastuut ja menettelytapa)
· Miten potilaat saavat tietoa potilaan oikeuksista haittatapahtuman sattuessa (tiedottamismenettely, ohjaus)
· Miten potilaille annetaan tietoa potilasasiamiestoiminnasta ja muista säädetyistä palautekanavista (tiedottamismenettely, ohjaus)





[bookmark: _Toc184355967]8. Alueellinen yhteistyö

	“Yksikön suunnitelmaan kirjataan, miten laadunhallinnassa tehdään yhteistyötä sosiaalihuollon kanssa sekä perusterveydenhuollon ja erikoissairaanhoidon välillä. Yhteistyömuotoja ovat mm. yhtenäiset käytännöt, alueelliset hoitoketjut, tilastointi, koulutus ja kehittämistyö.” (Terveydenhuollon laatuopas, 2011)

”Potilasturvallisuusyhteistyöstä  alueen muiden sosiaali- ja  terveydenhuollon toimintayksiköiden kanssa on sovittu terveydenhuollon järjestämissuunnitelman mukaisesti. ” (Potilasturvallisuusopas, 2011)

”Organisaatio on kuvannut omasta näkökulmastaan osana suunnitelmaa alueellisen yhteistyön (yhtenäiset käytännöt, alueelliset hoitosuunnitelmat, koulutus, tilastointi yms).” (Potilasturvallisuusopas, 2011)


Suunnitelmassa tulisi kuvata alueellinen yhteistyö yllä olevan mukaisesti. Siinä voidaan kuvata myös yhteistyö koulutusorganisaatioiden kanssa





[bookmark: _Toc184355968]9. Laatu- ja potilasturvallisuussuunnitelman ylläpito 

	“Henkilöstö osallistuu laadunhallintaa ja potilasturvallisuutta koskevan suunnitelman laatimiseen ja seurantaan sekä toiminnan kehittämiseen. “ (Terveydenhuollon laatuopas, 2011)

”Henkilöstö osallistuu potilasturvallisuussuunnitelman  laatimiseen ja seurantaan. ” (Potilasturvallisuusopas, 2011)

”Suunnitelma	ei saisi jäädä	lainkirjaimen	toteuttamiseksi, vaan siitä pitäisi tulla elävä dokumentti, jota toteutetaan
käytännössä ja joka	muuttuu tarpeen vaatiessa.” (Potilasturvallisuusopas, 2011)

Suunnitelmassa tulisi kuvata millä tavoin suunnitelmaa ylläpidetään:
· Suunnitelman vastuuhenkilö(t)
· Suunnitelman hyväksyminen (esim. johtoryhmä)
· Suunnitelman päivittäminen (päivitystarpeiden arviointi ja suunnitelman ylläpitoprosessi)
· Versioiden hallinta

Ensivaiheessa kun suunnitelma laaditaan, tulee miettiä millä tavoin koko henkilöstö voi osallistuva suunnitelman laadintaan erityisesti niiltä osin kun se koskee heidän työnsä kannalta tarkoituksenmukaista. Samoin suunnitelman mukainen toiminnan organisointi vaatii runsaasti tiedotusta, vastuuhenkilöiden koulutusta ja usein myös suunnitelman mukaista toimintaa tukevien työkalujen käyttöönottoa.

Suunnitelman eri osien sisällöstä voivat päättää eri tahot, esimerkiksi politiikasta hallitus, johtamisjärjestelmästä johtoryhmä ja toimintaohjeista kyseisen osa-alueen vastuuhenkilö. Suunnitelman ylläpito tulisi olla mahdollisimman sujuvaa, jotta todellinen organisaation toiminta ei erkaannu suunnitelmassa kuvatusta ”virallisesta” toimintatavasta.

Erityisesti suunnitelmaan sisältyvien yksittäisten toimintaohjeiden ylläpidon tulisi olla yksittäisten vastuuhenkilöiden vastuulla, jotta niiden päivittäminen ja jatkuva kehittäminen ei estyisi joustamattoman dokumentointimenettelyn vuoksi.









[bookmark: _Toc184355969]PROSESSIT JA TOIMINTAOHJEET

	”Vaikuttavien menetelmien ja toimintakäytäntöjen soveltaminen on osa laadukasta toimintaa. Laadunhallinta-asiakirjoja ovat mm. hoitoprotokollat, hoitoketjukuvaukset sekä muut hoito-ohjeet. Myös prosesseja määrittävät toimintaohjeet kuuluvat laatuasiakirjoihin, keskeisen tärkeänä mm. lääkehoitosuunnitelma ja ohjeistus kirjaamiskäytännöistä. ” (Terveydenhuollon laatuopas, 2011)






[bookmark: _Toc184355970]10. Prosessit

[bookmark: _Toc184355971]10.1 Prosessikuvaukset

	”Potilashoidon keskeisimmät prosessit on kuvattu ja sovittu vastuista ja menettelyistä niiden parantamisessa.” (Terveydenhuollon laatuopas, 2011)

Esimerkkejä asioista, jotka potilasturvallisuussuunnitelmassa voidaan kuvata:
· Hoitoprosessit (prosessikuvaukset) ja prosessien omistajat





[bookmark: _Toc184355972]10.2 Prosessien hallinta  

	Suunnitelmassa tulisi kuvata myös prosessien hallinta ja erityisesti se, miten prosessien suunnittelussa arvioidaan potilasturvallisuusriskit ja miten niiden kehittämisessä hyödynnetään potilasturvallisuustietoa.

Esimerkkejä asioista, jotka potilasturvallisuussuunnitelmassa voidaan kuvata:
· Miten potilasturvallisuusriskit arvioidaan hoitoprosessien määrittelyssä (riskianalyysimenettely, esim. HFMEA)
· Miten prosessien arvioinnissa ja kehittämisessä käytetään laadun ja potilasturvallisuuden seuranta- ja palautetietoa (säännöllinen prosessien riskien arviointi, esim. sisäiset auditoinnit)
· Mistä saadaan tietoa prosessipoikkeamista (palautekanavat, käsittely)




[bookmark: _Toc184355973]10.3 Mittarit ja tavoitetasot 

	”Hoidon sujuvuus merkitsee potilaalle sitä, että hän saa asianmukaisen hoidon ilman tarpeettomia viivytyksiä, jotka voivat vaarantaa hoidon tuloksellisuuden, sekä ilman päällekkäisiä ja aiheettomia tutkimuksia ja toimenpiteitä. ” (Terveydenhuollon laatuopas, 2011)

Prosessien hallinta edellyttää myös määriteltyjä mittareita, joilla prosessien toimivuutta ja niiden kautta saatuja tuloksia arvioidaan.

Esimerkkejä asioista, jotka potilasturvallisuussuunnitelmassa voidaan kuvata:
· Miten prosessien sujuvuutta arvioidaan (prosessimittarit, toiminnalliset ja taloudelliset mittarit)
· Miten toimintaa ohjataan prosessien mukaiseksi (käyttöönotto, muutostenhallinta)




[bookmark: _Toc184355974]11. Hoitoketjut
	“Hoitoketjuun kirjataan hoidon sisältö eri vaiheissa, eri toimijoiden työnjako ja tiedonkulun 
varmistaminen sekä vastuu hoitoketjun sujumisen seurannasta ja parantamisesta. Hoitoketjuissa tulee kiinnittää erityistä huomiota potilaan siirtoihin liittyviin työvaiheisiin sekä tiedonkulun varmistamiseen eri yksiköiden välillä.“  (Terveydenhuollon laatuopas, 2011)

Suunnitelmassa tulee kuvata myös hoitoketjut yllä olevilta osin.





[bookmark: _Toc184355975]12. Hoitoprotokollat ja –ohjeet

	“Yksikössä hoidettaville yleisimmille sairauksille on, silloin kun se on mahdollista, laadittu 
tieteelliseen näyttöön perustuvat hoitoprotokollat, joissa kuvataan ”talon tapa” hoitaa kyseisiä sairauksia.“ (Terveydenhuollon laatuopas, 2011)


Suunnitelman pitäisi vastata kysymykseen:
Miten varmistetaan että hoito toteutuu suositusten mukaan?

Esimerkkejä asioista, jotka potilasturvallisuussuunnitelmassa voidaan kuvata:
· Miten käypähoitosuositukset ovat saatavilla (esim. terveysportti)
· Miten seurataan sitä että suosituksia noudatetaan hoidossa (esim. esimiestason seuranta, kliiniset auditoinnit)
· Millä tavalla toimintaa ohjataan niissä tilanteissa, kun havaitaan poikkeamia suosituksista (esim. esimiesten ohjausvastuu yksilö- ja ryhmätasolla)





[bookmark: _Toc184355976]12.1 Hoidon vaikuttavuus

	”Perinteisten ”objektiivisten” vaikuttavuusmittareiden lisäksi tietoa on syytä kerätä myös potilaan itse kokemasta terveydentilansa muutoksesta. “ (Terveydenhuollon laatuopas, 2011)

”Työntekijöiden pyrkimyksenä tulee koko ajan olla hoidon vaikuttavuuden kehittäminen ja parantaminen, joka edellyttää, että hoitotuloksia seurataan.” (Terveydenhuollon laatuopas, 2011)

“Terveydenhuollon käytössä olevien voimavarojen tasapuolinen ja oikeudenmukainen jakaminen edellyttää tietoa hoidon vaikuttavuuden lisäksi myös sen kustannusvaikuttavuudesta.” (Terveydenhuollon laatuopas, 2011)

Suunnitelman pitäisi vastata kysymykseen:
Miten organisaatiossa seurataan hoidon vaikuttavuutta ja varmistetaan että hoidossa käytetään vaikuttavia menetelmiä?

Esimerkkejä asioista, jotka potilasturvallisuussuunnitelmassa voidaan kuvata:

· Miten henkilökunnan tietoa eri menetelmien vaikuttavuudesta pidetään yllä? Miten vaikuttavuustieto on saatavilla? (esim. rekisteritieto)
· Miten potilaiden kokemuksia hoidon vaikuttavuudesta kerätään? Miten tieto siirtyy hoitomenetelmien kehittämiseen? (esim. tiedonhankinta ja käsittelyprosessi)
· Miten hoidon kustannusvaikuttavuudesta saadaan tietoa (esim. indikaatttoritieto)







[bookmark: _Toc184355977]Muut laadun ja potilasturvallisuuden toimintaohjeet

”Suunnitelmassa on sovittava toiminnassa käytettävistä laadunhallinta-asiakirjoista.” (Stm:n asetus 1 § 1 momentti 6)

”Suunnitelmassa on käsiteltävä ainakin… terveydenhuoltoon liittyvät infektiot, lääkehoito ja lääkehuollon järjestäminen, tietojärjestelmät ja potilasasiakirjamerkintöjen tekeminen sekä tiedonkulku toimintayksikön sisällä ja toimintayksikköjen välillä.” (Stm:n asetus 1 § 2 momentti)

”Suunnitelmassa on sovittu  mm.  seuraavista laadunhallinta-asiakirjoista, jotka ovat liitteinä: 
- lääkehoitosuunnitelma    
- turvallisuussuunnitelma    
- infektioiden torjuntasuunnitelmat    
- jne.” (Potilasturvallisuusopas, 2011)

”Tiedonkulkua tuetaan ja sen toimivuus varmistetaan hyvällä dokumentoinnilla, erityisesti potilassiirtojen yhteydessä.” (Potilasturvallisuusopas, 2011)

Potilasturvallisuussuunnitelman kokonaisuus kattaa kaiken potilasturvallisuuden ja laadun hallintaan liittyvän ohjeistuksen. Siksi osaksi suunnitelmaa, esimerkiksi liitedokumentteina voidaan liittää kaikki potilasturvallisuuden ja laadunhallinnan toimintaohjeet, kuten
[bookmark: _Toc184355978]Lääkehoidon ohjeistus (lääkehoitosuunnitelma)
[bookmark: _Toc184355979]Infektioiden hallinta
[bookmark: _Toc184355980]Kirjaamiskäytännöt ja potilasasiakirjamerkinnät
[bookmark: _Toc184355981]Tiedonkulku
[bookmark: _Toc184355982]Muut erilliset toimintatapaohjeet (esim. potilaan tunnistamisen prosessi)
[bookmark: _Toc184355983]Erilliset toimintasuunnitelmat

Lisäksi suunnitelmassa voidaan viitata muihin potilasturvallisuuteen ja laatuun kytkeytyviin dokumentteihin, kuten
· Turvallisuussuunnitelma
· Valmiussuunnitelma

